După ce a stârnit multiple îngrijorări privind protecția datelor, DeepSeek urmează să fie integrat drept asistent personal pe un smartphone popular
Honor a anunțat oficial integrarea tehnologiei AI DeepSeek în cadrul asistentului său inteligent Yoyo, disponibil pe telefoanele precum Honor Magic7 Pro. Acest pas vine într-un context în care marii producători de telefoane, precum Samsung și Apple, colaborează cu giganți ai AI-ului pentru a oferi utilizatorilor acces la cele mai performante unelte bazate pe inteligență artificială.